Discussió:Casa Vicens

message: no estic d'acord amb aquesta edició, dius "millorada introducció", en què s'ha millorat? Només veig que has canviat les frases de lloc, al teu gust, sense cap justificació ortogràfica o sintàctica. Algun cop estaria bo que respectessis el treball dels altres, que comporta molt de temps i esforç perquè després vingui qualsevol a dir la seva de forma totalment arbitrària. Per altra banda, a la introducció no calen referències si no és quelcom controvertit o una cita textual, ja que és un resum del que ve a continuació, on ja està referenciat (pots veure VP:INTRO). Canaan (disc.) 19:08, 8 març 2023 (CET)
replies: text: D'acord amb les referències, però al text té moltes repeticions de la paraula Gaudí paraules i paràgrafs sencers, com quan parla de l'etapa orientalista DUES vegades. Si et sembla, podem fern-ne com l'altra vegada, consensuar un text alternatiu. Paddy Mc Aloon (disc.) 19:32, 8 març 2023 (CET)
replies: text: :Bé, es podria treure la primera menció a l'orientalisme i deixar el tercer paràgraf. També es pot canviar Gaudí per "l'arquitecte" o quelcom similar. Si hi ha defectes puntuals jo crec que el més adient és canviar aquests defectes, no trencar tota l'estructura de la introducció. Salutacions.--Canaan (disc.) 18:40, 9 març 2023 (CET)
replies: text: ::Acabo de reestructurar el principi de la secció "L'encàrrec" i d'afegir més informació en referència als pares de Manuel Vicens, i especialment la mare. També he vist que vas desfer algunes correccions que hi havia fet abans, com p.ex. eliminar l'ús incorrecte de la preposició a: conéixer a Gaudí (incorrecte) -> conéixer Gaudí (correcte). Paddy Mc Aloon (disc.) 19:55, 9 març 2023 (CET)

text: :: Jo crec que cal restructurar una mica el text per tal d'ordenar lògicament i cronològicament les frases. Per exemple:

text: ::La Casa Vicens és un edifici modernista situat al carrer de les Carolines de Barcelona, al districte de Gràcia, que en el moment de la seva construcció era encara un nucli urbà independent i posseïdor d'ajuntament propi, amb la categoria de vila. El projecte original, obra d'Antoni Gaudí (1878-1880), va ser el seu primer d'importància, i es va construir entre 1883 i 1885, dintre de la seva etapa orientalista (1883-1888), un període en què l'arquitecte va realitzar una sèrie d'obres de marcat gust oriental, inspirades en l'art del Pròxim i Llunyà Orient (l'Índia, Pèrsia, el Japó), així com en l'art islàmic hispànic, principalment el mudèjar i nassarita. L'arquitecte va emprar en aquesta època amb gran profusió la decoració en rajola ceràmica, així com els arcs mitrals, cartel·les de maó vist i rematades en forma de templet o cúpula.

text: ::

text: ::Per a aprofitar l'espai, Gaudí va realitzar un projecte de tres façanes, amb la casa adossada per paret mitgera a un convent contigu. El 1925 es va encarregar una ampliació de la casa, que l'arquitecte va refusar; en el seu lloc, va proposar un dels seus deixebles, Joan Baptista Serra, que va realitzar una nova crugia seguint l'estil original del seu mestre, amb la inclusió d'una nova façana, amb el que va quedar un edifici a quatre vents. Originalment, a més de la casa, hi havia un gran espai enjardinat, però amb el temps el terreny es va anar parcel·lant i venent per a la construcció d'edificis d'habitatges. En l'actualitat, el conjunt es redueix a penes a la casa i un petit espai circumdant. Paddy Mc Aloon (disc.) 15:00, 13 març 2023 (CET)
replies: text: :::Ho sento, però no hi veig la lògica. A VP:INTRO es diu que «El primer paràgraf ha de definir el tema amb un punt de vista neutral, però sense ser massa específic», és a dir, el primer paràgraf ha d'incloure les dades més significatives en un format curt. Tu menciones Gràcia i ja tota la parrafada, menciones l'orientalisme i ja tota la parrafada. Jo hi veig més lògica l'estructura actual. Podem esperar més opinions, però amb aquesta proposta no hi estic d'acord, ho sento.--Canaan (disc.) 19:19, 13 març 2023 (CET)
replies: text: ::::Doncs es treu la "parrafada" i llestos:

text: ::::La Casa Vicens és un edifici modernista situat al carrer de les Carolines de Barcelona, al districte de Gràcia. El projecte original, obra d'Antoni Gaudí (1878-1880), va ser el seu primer d'importància, i es va construir entre 1883 i 1885, dintre de la seva etapa orientalista (1883-1888). Originalment, a més de la casa, hi havia un gran espai enjardinat, però amb el temps el terreny es va anar parcel·lant i venent per a la construcció d'edificis d'habitatges. En l'actualitat, el conjunt es redueix a penes a la casa i un petit espai circumdant. Paddy Mc Aloon (disc.) 19:59, 13 març 2023 (CET)
replies: text: :::::O podem treure la introducció, ja posats. Una mica de serietat, si us plau. Com he dit i posa a les polítiques, la introducció ha de portar un primer paràgraf amb totes les dades més imprescindibles, en frases curtes i senzilles. Els següents paràgrafs ja poden ser més amplis i explicatius, amb un resum del que serà l'article. Per mi, tal com està ara compleix aquests paràmetres. Es poden fer correccions puntuals, però el desbarajust que proposes no em sembla adient.--Canaan (disc.) 20:31, 14 març 2023 (CET)
replies: text: ::::::Efectivament, el resum de com serà l'article s'ha de fer en frases curtes i senzilles, perquè l'explicació ja vindrà després. Tal com està ara no queda bé. Paddy Mc Aloon (disc.) 10:31, 2 abr 2023 (CEST)

text: ::::::La Casa Vicens és un edifici modernista situat al carrer de les Carolines, al districte de Gràcia de Barcelona, declarat Monument historicoartístic el 1969, Bé Nacional d'Interès Cultural el 1993 i Patrimoni de la Humanitat el 2005.

text: ::::::El projecte original, obra d'Antoni Gaudí, es va construir entre 1883 i 1885, i s'emmarca dintre de la seva etapa orientalista (1883-1888), un període en què l'arquitecte va realitzar una sèrie d'obres de marcat gust oriental, inspirades en l'art del Pròxim i Llunyà Orient (l'Índia, Pèrsia, el Japó), així com en l'art islàmic hispànic, principalment el mudèjar i nassarita. Per a aprofitar l'espai, Gaudí va realitzar un projecte de tres façanes, amb la casa adossada per paret mitgera a un convent contigu. El 1925 es va realitzar una ampliació de la casa, projectada per un dels seus deixebles, Joan Baptista Serra, que hi va afegir una nova crugia seguint l'estil original, amb la inclusió d'una nova façana, amb el que va quedar un edifici a quatre vents. En un principi, la casa comptava amb un gran espai enjardinat, però amb el temps el terreny es va anar parcel·lant i venent per a la construcció d'edificis d'habitatges. En l'actualitat, el conjunt es redueix a penes a la casa i un petit espai circumdant.

text: ::::::S'ha de deixar clar que l'edifici actual no és 100% de Gaudí. Paddy Mc Aloon (disc.) 10:43, 2 abr 2023 (CEST)
replies: text: :::::::A la introducció ja es diu que es va fer una ampliació obra de Joan Baptista Serra. Per la resta, és evident que no estem d'acord, o hi ha més intervencions que generin una majoria a favor dels teus canvis o les nostres polítiques diuen que s'ha de mantenir l'edició original.--Canaan (disc.) 17:48, 2 abr 2023 (CEST)
replies: text: ::::::::Vaja, que no tens ganes de col·laborar per millorar l'article. Paddy Mc Aloon (disc.) 13:18, 3 abr 2023 (CEST)

text: ::::::::, ,  us convoco! Paddy Mc Aloon (disc.) 13:28, 3 abr 2023 (CEST)
replies: text: :::::::::Bon dia. Atès que se m'ha cridat a la discussió, aporto els meus cinc cèntims. Crec que la versió actual està prou bé i reflecteix el contingut de l'article amb un paràgraf més o menys acceptable per a cada part més significativa. Hem de recordar que és una entrada pràcticament de 80.000 octets i que la introducció no només se serveix de resum de les seccions, sinó que ha de servir-se de mini-article per si mateix en certa manera.

text: :::::::::Crec que referir-se breument al pes de l'orientalisme, a les distincions rebudes, a les ampliacions i als encàrrecs reflecteix amb un pes prou decent, tot plegat i en quatre paràgrafs, encaixa prou bé. Hi he fet algunes edicions molt menors al darrer text que hi he trobat. Tot i que jo sempre soc partidari de no supeditar la bibliografia al cos del text i sempre citar-la al final de cada frase (també a la introducció), la política a la mà permet el que ha fet i el que justifica en @Canaan. Salut. Xavier Dengra  (MISSATGES) 15:20, 3 abr 2023 (CEST)
replies: text: ::::::::::Gràcies, Xavier. De totes maneres, segueixo pensant que la introducció és una mica llarga i té informació redundant, com les dues mencions a l'etapa orientalista de Gaudí o els números de catalogació del monument. Paddy Mc Aloon (disc.) 17:17, 3 abr 2023 (CEST)
replies: text: :::::::::::Gràcies, Xavier, per la teva opinió i la teva aportació a l'article, tal com vaig dir poden haver-hi petits errors, com els que has corregit, però el trasbalsament que proposava Paddy Mc Aloon no em semblava adient. Salutacions.--Canaan (disc.) 20:52, 4 abr 2023 (CEST)
replies: text: ::::::::::::@Canaan: Segueixo pensant que la introducció és massa llarga, a vegades reiterativa, i que tampoc deixa del tot clar que l'edifici no és 100% obra de Gaudí. Paddy Mc Aloon (disc.) 11:39, 23 jul 2023 (CEST)
replies: text: :::::::::::::Gràcies per compartir la teva opinió. A mi també hi ha articles que no m'agraden, que canviaria alguna coseta ací i allà, però miro de respectar el treball dels altres. Bon estiu.--Canaan (disc.) 17:24, 23 jul 2023 (CEST)
replies: text: ::::::::::::::A mi em sembla una introducció pràcticament impecable, a l'alçada i com a síntesi d'un article tan llarg i complex. En resumeix amb un bon fil conductor, de només quatre paràgrafs i gens excessius, els aspectes més bàsics per a un lector generalista. Tant de bo tenir molts AdQ amb una portada d'entrada a articles tan desenvolupats com la d'aquest, francament. Xavier Dengra  (MISSATGES) 16:25, 24 jul 2023 (CEST)
thread_title:  Intro